Publication: Magyar Közlöny
Issue: MK-1999-70 (Year: 1999, Number: 70)
Era: 1990-2004
Section: a 31/1999. (VIII. 6.) EüM—FVM együttes rendelethez
Paragraph Index: 692

2. A GLP felügyelőnek a következőket kell ellenőriznie: 2.1. kidolgoztak-e szabványműveleti előírásokat a kísérleti, illetve összehasonlító-anyagok átvételére, kezelésére. mintavételére, felhasználására és tárolására; 2.2. megfelelő jelzésekkel azonosítják-e a kísérleti, illetve összehasonlító-anyagok tartályait; 2.3. a tárolási körülmények nem módosítják-e a kísérleti, illetve összehasonlító-anyagok koncentrációját, tisztaságát és stabilitását, továbbá kizárják-e a szennyeződés lehetőségét; 2.4. nyilvántartják-e a kísérleti, illetve összehasonlítóanyagok töménységét és stabilitását, módszereket dolgoztak-e ki a vizsgálati, illetve összehasonlító-anyagokat tartalmazó elegyek homogenitásának és stabilitásának meghatározására; 2.5. megfelelően jelölik-e a kísérleti, illetve összehasonlító-anyagok keverékét (vagy hígításait) tartalmazó tartályokat és nyilvántartják azok tartalmának homogenitását és stabilitását; 2.6. négy hétnél hosszabb ideig tartó vizsgálatok esetében a kísérleti, illetve összehasonlító-anyagok minden sorozatából félretettek-e mintát analitikai vizsgálatokra, illetve ezeket a mintákat megfelelő ideig tárolják-e; 2.7. a különböző vegyületek elegyítésére alkalmazott eljárások menete eleve kizárja-e a szerek azonosságának felcserélésének, illetve keresztszennyezés lehetőségét. XI. Szabványműveleti előírások

Source: https://magyarkozlony.hu/hivatalos-lapok/4664456b6ca43ff86a2a2b6982a59c6fccf07275/dokumentumok/31c1a3f32db4c620634c8207553b5a3a23dbf7ef/letoltes